Tkivni faktor

**Tkivni faktor**,  također zvani **trombocitni tkivni faktor**, **faktor III**, u **CD142**, je protein kodiran genom **F3**, prisutan u subendotelnom tkivu i leukocitima. Njegova uloga u procesu zgrušavanja je pokretanje stvaranja trombina iz zimogenskog protrombina. Tromboplastin definira kaskadu koja vodi do aktivacije faktora X—puta tkivnog faktora. Čineći to, zamijenio je prethodno imenovani  vanjski put, kako bi se eliminirala dvosmislenost.
 
## Funkcija 
Gen **F3** kodira faktor koagulacije III, koji je glikoprotein ćelijske površine.  Ovaj faktor omogućava ćelijama da započnu kaskade koagulacije krvi, i funkcioniše kao receptor visokog afiniteta za faktor zgrušavanja VII. Rezultirajući kompleks pruža katalitski događaj koji je odgovoran za pokretanje kaskada koagulacijskih proteaza specifičnom ograničenom proteolizom. Za razliku od ostalih kofaktora ovih proteaznih kaskada, koji cirkulišu kao nefunkcionalni prekursori, ovaj faktor je moćan inicijator koji je potpuno funkcionalan kada se eksprimira na površini ćelija. Postoje tri različita domena ovog faktora: vanćelijski, transmembranski i citoplazmatski. Ovaj protein je jedini u putu koagulacije kod kojeg urođeni nedostatak nije opisan. Pored tkivnog faktora vezanog na membranu, pronađen je i rastvorljivi oblik tkivnog faktora koji je rezultat alternativno prerađenog transkripata iRNK tkivnog faktora , u kojem nedostaje egzon 5, a egzon 4 je spojen direktno na egzon 6.
 
### Koagulacija 
TF je receptor ćelijske površine za serin-proteazni faktor VIIa.
 
Najpoznatija funkcija tkivnog faktora je njegova uloga u koagulaciji krvi. Kompleks TF sa faktorom VIIa katalizira konverziju neaktivne proteaze faktora X u aktivnu proteazu faktora Xa.
 
Zajedno sa faktorom VIIa, tkivni faktor formira ekstrinzični put koagulacije. Ovo je suprotno unutrašnjem (amplifikacijskom) putu, koji uključuje i aktivirani faktor IX i faktor VIII. Oba puta dovode do aktivacije faktora X (uobičajeni put), koji se kombinuje sa aktiviranim faktorom V u prisustvu kalcija i fosfolipida za proizvodnju trombina (aktivnost tromboplastina ).

 
### Citokinska signalizacija 
TF je srodan poridici proteina poznatoj kao porodica citokinskih receptora klase II. Članove ove porodice receptora aktiviraju citokini. Citokini su mali proteini koji mogu uticati na ponašanje bijelih krvnih ćelija. Također je utvrđeno da vezivanje VIIa za TF pokreće signalne procese unutar ćelije. Signalna funkcija TF/VIIa ima ulogu u angiogenezi i apoptozama. Proupalni i proangiogeni odgovori aktiviraju se cijepanjem posredovanim TF/VIIa receptorom 2 aktiviranim proteazom (PAR2). EphB2 i EphA2 iz porodice receptora Eph tirozin-kinaza (RTK) također se mogu otcijepiti pomoću TF/VIIa.
 
## Struktura 
Tkivni faktor pripada natporodici citokinskih receptora  i sastoji se od tri domena:
Tissue factor.png|Tkivni faktor
Fibrin-nach-Thromboplastin.jpg| Krvna plazma nakon dodavanja tkivnog faktora

 
## Također pogledajte 
* Hemostaza
 
## Reference 
## Dopunska literatuta 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

 
## Vanjski linkovi 
* 
* —March 2006
* PDBe-KB provides an overview of all the structure information available in the PDB for Human Tissue factor
 

CD142
Kategorija:Koagulacijski sistem
Kategorija:Ljudski proteini